
    ОБЩИНСКИ СЪВЕТ   ЗЕМЕН, ОБЛАСТ  ПЕРНИК

              2440  гр. Земен, ул. „Христо Ботев” № 3


Д О К Л А Д 
на Временната комисия, избрана с Решение № 186/17.06.2025г.по Протокол №23 от заседание на  Общински съвет Земен, проведено на 17.06.2025г. за определяне на кандидати за съдебни заседатели към Окръжен съд - Перник
С писмо с вх. № 131/11.06.2025г. от Административния ръководител и Председател на  Апелативен съд-София,  Общински  съвет  Земен е уведомен, че съгласно чл. 69 от Закона за съдебната власт (ЗСВ), мандатът на настоящите съдебни заседатели, определени за  съдебния район на Окръжен съд - Перник, изтича, поради което предлагат на основание чл. 68 от ЗСВ да открием процедура по изготвяне на предложения на 2 броя съдебни заседатели, за нов четиригодишен мандат.
Съгласно разпоредбата на чл.68 ал.1 от ЗСВ, в срок 5 месеца преди изтичането на мандата на съдебните заседатели общинските съвети, които се намират в съдебния район на съответния съд, обявяват в един местен ежедневник, в електронните медии, на интернет страниците на съответните общини и общински съвети, а при липса на такива – по друг подходящ начин, откриването на процедурата за определяне на съдебни заседатели и правилата за нейното провеждане. В същия срок общинските съвети избират комисии, които извършват проверка на документите на кандидатите за съдебни заседатели, и изготвят доклад.
 С Решение  № 186/17.06.2025г.,  Протокол № 23 на Общински съвет Земен е създадена Временната комисия за определяне на кандидати за съдебни заседатели към Окръжен съд- Перник, в състав: 
Председател: Златина Петрова
Членове: 1. Биляна Цветанова

      2. Моника Борисова

Със  следните задачи:

- да извърши проверка на документите на кандидатите, подали заявления за съдебни заседатели за  Окръжен съд - Перник и изготви доклад и списък на допуснатите кандидати;

- да публикуват на интернет страницата на Община Земен, най-малко 14 дни преди датата на изслушването по чл. 68а от Закона за съдебната власт, списъкът на допуснатите до участие кандидати, заедно с техните автобиографии, мотивационни писма, препоръки и документи по чл.68, ал.3, т.9 от същия закон. 

- да проведе, в свое публично заседание, изслушване на кандидатите, при спазване изискванията на чл.68а, ал. 1 - 3 от ЗСВ и състави доклад за протичането му и протокол от изслушването, които да публикува на интернет страницата на Община Земен;
- да изготви и внесе в Общински съвет Земен  докладна записка с проект за решение - предложение за определяне на съдебните заседатели при  Окръжен съд -  Перник, като приложи към докладната и протокола от изслушването и доклада от провеждането му.

На основание чл.60, ал.1 от АПК, е допуснато  предварително изпълнение на  Решение № 186/17.06.2025г., с оглед защитата на особено важни обществени интереси, свързани с осигуряване на съдебни заседатели при  Окръжен съд - Перник, спазване на сроковете съгласно Закона за съдебната власт и с оглед опасността от закъснението на изпълнението  му.
Предвид горното и в изпълнение на т. II от Решение № 186 от Протокол № 23/17.06.2025 г. на Общински съвет Земен, представям на Вашето внимание доклад по смисъла на чл. 68а, ал. 3 от Закона за съдебната власт, както следва:
Председателят на Общински съвет  Земен е обявил откриването на процедурата за определяне на съдебни заседатели и условията, реда и правилата за нейното провеждане, На интернет страницата на Община Земен, на 20.06.2025г. и на информационните табла в сградата на Общинска администрация Земен, е публикувано обявление, с което е стартирана процедурата за набиране на кандидати за съдебни заседатели за Окръжен съд- Перник. 
Видно от Протокол № 1 на Комисията на заседание е, че в първоначално обявения срок до 23.07.2025 г. в Общински съвет Земен са постъпили документи от  трима кандидати за съдебни заседатели за Окръжен съд – Перник, съгласно  чл. 68, ал. 3 от ЗСВ:  

1. подробна автобиография, подписана от кандидата;

2. нотариално заверено копие от диплома за завършено образование;

3. медицинско удостоверение, че лицето не страда от психическо заболяване;

4. данни за контакт на две лица, към които общинските съвети да се обръщат за препоръки;

5. мотивационно писмо;

6. писмено съгласие;

7. декларация за липса на обстоятелствата по чл. 67, ал. 3;

8. документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г.
Комисията установи, че е налице изискуемият брой кандидатури, съгласно писмото на  Апелативен съд - София за 2 бр. съдебни заседатели и пристъпи към разглеждане на документите, постъпили в Общински съвет  Земен. 
Комисията след като разгледа представените документи установи, че същите са представени в съответствие с чл. 68, ал. 3 от ЗСВ. Видно от тях е, че кандидатите за съдебни заседатели за Окръжен съд - Перник отговарят на изискванията на чл. 67, ал. 1 от ЗСВ да са дееспособни български граждани, които да:         

1. са на възраст от 21 до 68 години;

2. имат настоящ адрес в община, която попада в рамките на съдебния район на съда, за който кандидатства;

3. имат завършено най-малко средно образование;

4.не са осъждани за умишлено престъпление, независимо от реабилитацията;

5. не страдат от психически заболявания.
С оглед горното и предвид разпоредбите на чл. 68 и следващите от Закона за съдебната власт, Комисията единодушно с 3 гласа „За“, „Против“ – 0, „Въздържал се“-0 

 Р  Е  Ш  И:

I. ДА ДОПУСНЕ до участие и изслушване кандидатите, както следва:

1. Даниела Йонева

2. Монка Стойнева

3. Христо Велчев 

за съдебни заседатели  към съдебния район на  Окръжен съд – Перник, за мандат 2025-2029г.  като отговарящи на изискванията на чл. 67, ал. 1 от ЗСВ.
Най-малко 10 на сто от лицата, които се включват в списъка, трябва да са с квалификация в областта на педагогиката, психологията и социалните дейности, съгласно чл.68, ал.5 от ЗСВ.

II. Списъкът на допуснатите до участие кандидати по т. I, заедно с техните автобиографии, мотивационни писма и препоръки да се публикува на 28.07.2025 г. на интернет страницата на Община Земен в съответствие с чл. 68, ал. 5 от Закона за съдебната власт, най-малко 14 дни преди датата на изслушването по чл. 68а от Закона за съдебната власт.

III. Изслушването по чл. 68а от Закона за съдебната власт да се проведе на 22.08.2025г. от 13.00 ч. на публично заседание на Комисията в Заседателната зала на Общински съвет Земен,  гр.Земен, ул. „Земенски  манастир“ № 20. 

Не по-късно от три работни дни преди изслушването юридически лица с нестопанска цел, определени за извършване на общественополезна дейност, могат да представят на общинския съвет становища за кандидата, включващи и въпроси, които да му бъдат поставяни. Анонимни становища и сигнали не се разглеждат.
Списъкът с допуснатите до участие кандидати, заедно с техните автобиографии, мотивационни писма  и  документи за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако кандидатът за съдебен заседател е роден преди 16 юли 1973 г. са публикувани на интернет страницата на Община Земен на 29.07.2025г. Документи по смисъла на чл. 68, ал. 3, т. 9 от ЗСВ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, не са представени от Христо Велчев, поради факта, че е роден след посочената дата 16 юли 1973 г. 
Всеки от допуснатите кандидати  беше уведомен по ел. поща, че изслушването ще се проведе в открито заседание на 22.08.2025г. от 13,00 часа, в  Заседателната зала на Общински съвет  Земен. 
На 22.08.2025 г. от 13,00 часа в  Заседателната зала на Общински съвет  Земен започна публично изслушване на кандидатите за съдебни заседатели, в съответствие с чл. 68а, ал. 1-3 от Закона за съдебната власт. Явиха се всички допуснати кандидати.  От състава на комисията по уважителни причини, отстъства общинския съветник Моника Борисова. По време на изслушването присъства председателя на Общински съвет Земен, г-жа Ива Борисова. 
Председателят на комисията - г-жа Златина Петрова, констатира липсата на представени становища за кандидатите, включващи и въпроси, които да бъдат поставени, от юридически лица с нестопанска цел, определени за извършване на общественополезна дейност. Анонимни становища и сигнали също не са постъпили.

По предложение на г-жа  Петрова и след проведено гласуване допуснатите до събеседване кандидати бяха изслушвани по поредността на входиране на документите им и  публикувания списък на сайта на Община Земен.
На кандидатите за съдебни заседатели бяха поставени, както теоретични, така и практически въпроси, свързани с функциите на съдебния заседател и относно мотивацията им да участват в процедурата.

След проведените изслушвания, комисията констатира следното:

- изслушаните кандидати са запознати с ролята на съдебния заседател, като  представител на гражданското общество в съдебния процес, със значението на придобитите от тях знания и житейски опит за качеството на постановените съдебни актове и за справедливостта на наказателния процес;
-кандидатите показват познаване на правната регламентация за участие на съдебните заседатели в разглеждането на дела, на техните права и задължения;
 - кандидати са комуникативни и заявяват, че ще се стремят да изпълняват коректно задълженията си, да бъдат справедливи, безпристрастни и отговорни;

Г-жа Монка Стойнева притежава образование,  квалификация  и опит в областта на педагогиката,  с което  изпълнява изискването на чл.68, ал. 5 от Закона за съдебната власт,  че най- малко 10 на сто от лицата, които се включват в списъка, трябва да са с квалификация в областта на педагогиката, психологията, социалните дейности. 
 Председателят  попита  другия член  на комисията за  допълнително въпроси или искания. Такива не постъпиха. 
Крайният извод на комисията  след проведеното изслушване е, че всеки от кандидатите притежава необходимия личностен, експертен и волеви потенциал за осъществяване на функцията съдебен заседател към  Окръжен съд -  Перник, начертал е своя линия и модел на поведение, и концепция за изпълнението на функцията на института.
На основание чл. 50 от Закона за местното самоуправление и местната администрация и чл. 68а, във връзка с чл. 67, чл. 67а, ал. 3 и чл. 68 от Закона за съдебната власт и във връзка с Решение №  186 от Протокол № 23/17.06.2025 г. на Общински съвет Земен,  Временната комисия  за определяне на  кандидати за съдебни заседатели   към  Окръжен съд– Перник,  след  извършено гласуване с 2 гласа „Pа”, 0 гласа „Против”, 0 гласа „Въздържали се” от 2-ма присъстващи членове, прие следното

Р Е Ш Е Н И Е:
           Предлага на Общински съвет Земен да одобри  и предложи за съдебни заседатели  към Окръжен съд- Перник за мандат 2025-2029г.  следните кандидати:

1. Даниела Йонева

2. Монка Стойнева

       3. Христо Велчев
Комисията обсъди необходимостта от изготвянето на проект за решение по чл. 68а, ал.4 от ЗСВ, който да предложи на Общински съвет Земен за гласуване в предстоящо заседание.
Настоящият доклад е съставен на основание чл.68а, ал.3 от Закона за съдебната власт, в изпълнение на Решение № 186/17.06.2025г. на ОбС Земен и подлежи на публикуване на интернет страницата на Община Земен ведно с протокола от проведеното изслушване. 

Временната комисия ще предложи  настоящия доклад заедно с протокола от проведеното изслушване на Общински съвет Земен, в законоустановения 7-дневен срок преди датата на гласуване на решение за определяне на съдебни заседатели към съдебния район на Окръжен съд- Перник. 
Временна комисия  към Общински съвет Земен за провеждане на процедура по подбор за определяне на съдебни заседатели към съдебния район на Окръжен съд - Перник: 

Златина Петрова – Председател –––––––––––––/п/–––––––––––––––

 Биляна Цветанова – член –––––––––––––/п/––––––––––––––– 

